Versindaba » Nuwe vrese Willem van der Merwe
Posts Tagged ‘Nuwe vrese Willem van der Merwe’
Willem S van der Merwe
Die ontnugtering en nostalgie van die middeljare word hier in alle erns met humor en trefsekere taalgevoel verwoord. Die gedigte is ryk aan intertekstualiteit en slim woordspeling, vars en toeganklik vir alle oopkop lesers. Ou vrese word besweer en nuwes sinies en liries besing.
Van der Merwe is die troebadoer van die triestigheid, die hofnar van die huwelik, die digter van die droefheid en deernis, die filosoof van die suburbs, die bedrewe goëlaar met beeldspraak en meerduidigheid, die slinkse smokkelaar met intertekste.
Willem S. Van der Merwe was 24 jaar oud toe sy debuutbundel, Son-dig, in 1985 die lig gesien het. Hierdie is sy tweede bundel. Hy woon en werk tussen Suid-Afrika en Hong Kong, waar hy ‘n videoproduksiebesigheid bestuur.
Uittreksel uit die gedig Moenie my pluk nie, ek pluk my moer, p11:
robbeneiland lê soos ’n roof
teen die blink horison
my seer lê vlak vandag
b(r)aaiers lê in die son:
somer is liefde, somer is sweet
somer is rose en sommer vergeet
[Naledi, 2019, R220, ISBN ….; 213 X 137 mm. 82 pp]
Tags: Nuwe vrese Willem van der Merwe
Posted in Uncategorized | Comments Off on Nuwe publikasie: Nuwe vrese (Willem van der Merwe)